'Grad grijeha' godišnje zaradi 34 milijarde dolara
Gradonačelnik Las Vegasa Oscar Goodman: "Mi smo ili najrealnija, ili najnerealnija lokacija na svijetu. Ja ovdje živim preko 40 godina 
Las Vegas, grad u saveznoj državi Nevadi, jedna je od najpopularnijih turističkih destinacija, ne samo u Americi, nego i u cijelom svijetu. Las Vegas svake godine privuče na milijune turista koji na dobar provod potroše 34 milijarde dolara. Las Vegas je poznat kao 'grad neonskih svjetala' ali i kao “grad grijeha” - ponajviše zbog kockanja, smione zabave i atmosfere u kojoj sve “...što se dogodi u Las Vegasu i ostaje u Las Vegasu...”. Što znači – “... ovdje možete biti i , ali nitko neće saznati...” Gradonačelnik “grada grijeha” Oscar Goodman kaže: "Mi smo ili najrealnije, ili najmanje realno mjesto na svijetu. Ja ovdje živim preko 40 godina i još uvijek nemam pravi odgovor.” Ono što jeste realnost to je količina novca koji se ostavi u Las Vegasu. U prošloj je godini zarada od turizma iznosila 34 milijarde dolara. Medju najveće mamce spadaju kockarnice koje bilježe godišnju zaradu od šest milijardi dolara. U Las Vegas godišnje dodje oko 37 milijuna ljudi koji su manje-više spremni na kockanje – bio to Black Jack, bio to rulet ili čuveni “slot” aparati za kockanje. Prosječan trošak samo za kockanje, kojeg turisti planiraju kada krenu u Las Vegas, je 545 dolara po putovanju. Naravno, lojalni posjetitelji, kao što je Jack Wolfin, sasvim su druga priča. "Dolazimo ovdje, jer je sve drugačije, od ljudi do provoda i to je zabavno!” - kaže Jack. Nakon kockanja drugi najpopularniji razlog za dolazak u Las Vegas su – vjenčanja. Ovaj grad nudi sve elemente tradiocionalnog američkog vjenčanja: ...staza do oltara, izmjena prstenja i – poljubac. Jedino je sve brže, jednostavnije i jeftinije. “Kako bi se mogla dobiti dozvola za vjenčanje sudnica je otvorena do ponoći tijekom radnih dana, odnosno 24 sata preko vikenda” - objašnjava jedan lokalni svećenik. Vjenčanja su, takodjer, veliki izvor zarade - dnevno se, u prosjeku, obavi 315 vjenčanja. Treći izvor zarade su nadaleko poznati 'shows' - predstave zabavno-glazbenog karaktera. Ovdje svatko može naći neštoza sebe, bile to burleske, koncerti, predstave madjioničara, ili pak natjecanje imitatora Elvisa Preselya - što uvijek privlači mnogo posjetitelja.